Vrou ernstig beseer ná bison haar gaffelBison (Foto: Pixabay) ’n 25-jarige vrou van Ohio in die VSA is ernstig beseer nadat ’n bison haar in die Yellowstone Nasionale Park met sy horings gegaffel het. Volgens ’n verklaring deur die park uitgereik, het die bison naby ’n promenade by die Black Sand Basin in die park geloop toe die vrou hom genader het. Sy was sowat drie meter van die poel af toe die bison haar gegaffel en sowat drie meter in die lug gegooi het. CBS News berig die vrou van Grove City, Ohio, het ’n ernstige steekwond en ander beserings opgedoen. Sy is na die voorval per ambulans na ’n nabygeleë hospitaal gehaas. Parkamptenare sê dit is die eerste keer wat ’n bison vanjaar gewaar is. Volgens die park se verklaring is bisons se gedrag onvoorspelbaar en die meeste beserings in die Yellowstone Nasionale Park word deur dié dier veroorsaak. ’n Bison kan ook drie keer vinniger as ŉ mens hardloop. Parkregulasies vereis dat besoekers meer as 25 meter van bisons af moet bly. Die voorval word ondersoek.